Intet hold er så velorganiseret som Jumbo-Visma.
De har de bedste trænere, ernæringseksperter og udstyr.
Det er verdens bedste hold.
Vi har siddet på førstepladsen i World Tour-listen i to et halvt år.
Vi vil gerne tilføje Tour de France til det.
Jumbo-Visma har aldrig vundet Tour de France.
Deres mål er at vinde Touren.
Til det formål har de samlet det bedste hold i verden.
Men om de er nok så store stjerner, styrer brostenene den etape.
Velkommen til helvede! Brostenene er her.
Brostensetapen i Tour de France er en fælde.
Mange ryttere frygter den etape.
Man vinder ikke på brostenene.
Tag en cykel fra os!
Kom nu videre, for fanden! Kom så!
Men man kan tabe.
For fanden da!
TOUR DE FRANCE: MED I FELTET
VELKOMMEN TIL HELVEDE
Hej, Dunkerque!
Tour de France er en rundtur i Frankrig.
5. JULI
- Er du glad for at være i Frankrig? - Ja.
Det er herligt.
Den rigtige Tour starter her.
Det er fjerde etape af Touren,
den første på fransk jord, mellem Dunkerque og Calais.
Kampen om klassementet starter her.
Hver dag er der en etapevinder og et generelt klassement
med den berømte gule førertrøje,
som gives til dem med den hurtigste tid på 21 etaper.
Ja, venner.
Et par ord til at begynde med. I dag er det fjerde etape.
Dunkerque til Calais. 172 kilometer.
2.000 vertikale meter. Så det er ikke en flad etape.
Starten indtil den første stigning bliver meget nervepirrende.
Jeg er Grischa Niermann, sportsdirektør for Jumbo-Visma.
Jeg vil vinde Tour de France.
Vi er blevet nummer to i Tour de France de sidste to år.
Men nu håber vi på at vinde den første gule trøje.
Fra kilometer 29, 1,7 km, 4,5 %.
Her er også første forplejningssted.
Folk skulle gerne se mit hold...
SPORTSDIREKTØR
...som det bedste hold i verden.
Hvis et hold kan være det, er det os. Det mener jeg virkelig.
Nogle hold har én holdkaptajn,
som er holdets stjerne, men vi er anderledes.
Vi har to.
Den ene er Vingegaard.
Og den anden er Roglič.
Hej!
SLOVENIEN
Præsenter dig selv, Primož.
"Jeg er Primož Roglič, professionel cykelrytter for Jumbo." Sådan noget.
- Det er det dummeste... - Ja, men det introducerer dig.
Jeg hedder Primož Roglič, og jeg er rytter for Jumbo-Visma.
Nye sko betyder alt for filmen.
Åh, wauw.
Den etape, jeg især ser frem til...
HOLDKAPTAJN
...er...
Alle etaper har alle mulige udfordringer.
Det bliver absolut ikke kedeligt.
Mine ambitioner er at gøre mit bedste for hele holdet.
Men jeg vil gerne vinde Tour de France.
Det har jeg endnu ikke prøvet.
I 2020 håbede vi på at vinde Touren med Primož.
Det gik godt indtil den sidste enkeltstart.
Desværre formåede Pogačar at vende det hele og vandt Touren.
Hvordan tabte Jumbo-Visma den Tour de France?
Man kan være uheldig, men jeg vil ikke spilde
den mindste smule forstand eller energi på at tænke på det.
Man skal være optimistisk og se mere på de næste udfordringer.
I 2021 styrtede Primož tidligt, og det stod straks klart,
at Jonas nu var vores bedste chance.
HOLDKAPTAJN
Vingegaard bliver vist forhjulsliret af den gule trøje.
Men han kunne ikke slå Pogačar og vinde Tour de France.
Den gule førertrøje vinder etapen. Vingegaard er slået.
Jeg synes, stemningen var lidt
elendig.
Du gør bare dit bedste.
Jeg tror på, du kan holde det her niveau, og du behøver ikke være bange,
for jeg tror virkelig, du er en af de stærkeste her.
Ja.
To forskellige andenpladser, men nu vidste vi da fra de to Toure,
vi havde to ryttere, der kunne konkurrere om sejren.
Men vil man vinde Tour de France, er der én rytter, man skal slå,
og det er Tadej Pogačar.
Som 23-årig er Tadej Pogačar fra UAE Team Emirates
to gange forsvarende Tour de France-mester.
Pogačar er allerede favorit til at vinde Tour de France.
Måske endda hovedfavoritten.
Næsten alt, hvad han gør, er en succes.
Vi har aldrig set ham flakke.
Vi har aldrig set ham i problemer, så...
Alle spekulerer på, hvordan vi kan vælte Pogačar af pinden.
Nogle gange er det irriterende, at han er så god.
Han er meget eksplosiv.
Han har vundet Tour de France to år i træk, og han er verdens bedste rytter.
Kom nu. Du skal drikke noget.
Så der er selvfølgelig lidt spænding og nervøsitet.
Men målet er at vinde Tour de France.
Om det bliver mig eller Primož er ligegyldigt.
Bare vi vinder som hold.
I dag er professionel cykling en holdsport.
Der er holdkaptajner og hjælperyttere.
Hjælperytterne støtter kaptajnen.
De værner dem mod vinden og kommer med mad og vand til dem.
Jumbo-Visma er helt anderledes.
Hvad var det om min mor?
De har både to holdkaptajner
og en megastjerne, der er hjælperytter.
Kan Wout van Aert vinde enkeltstarten her i København?
Han smadrer verdensmesterens tid.
Der er kun én, der kan spurte og klatre og cykle på brostenene.
Der er én rytter i verden, der er så alsidig. Og det er Wout.
Wout van Aert bryder ud.
Wout van Aert går efter sejren. Van Aert eller Jakobsen. Så spændende!
Selvfølgelig vil van Aert vinde etaper,
men hans primære opgave er at hjælpe holdkaptajnerne til den samlede sejr.
Wout van Aert er nu føreren af Tour de France i den gule trøje.
Har man den gule trøje på,
er man nået til det punkt i Touren, hvor man er den allerhurtigste.
På de første etaper er Wout van Aert den bedste sprinter i Tour de France.
Det er derfor, han fører i klassementet eller GC.
Men en hjælperytters job er at tjene holdkaptajnen.
Problemstillingen er, at han altid vakler
mellem at være den sejeste vindermaskine og totalt loyale hjælperytter.
4. ETAPE
Du gjorde det rigtig godt i Danmark de første tre dage
med at blive forrest og holde dig fra problemer.
HOLDRYTTER
Det var planen. Vi tager initiativ i den første uge,
og de næste to-tre dage er perfekte til det.
Og vi har en plan for i dag, så følg med.
Vi skal virkelig koncentrere os om Jonas og Primož i GC.
Wout, når du er der under etapen,
så beskyt Primož og Jonas mod vinden.
Det er vigtigt, man er et hold.
Wout er specialist. Han er en af verdens bedste ryttere,
men han er stadig en god hjælper til vores GC-bud.
Vil vi vinde Tour de France, er han væsentlig for mig.
I dag er feltets første etape på fransk jord
mellem Dunkerque og Calais.
Wout van Aert bærer den gule trøje som fører af Tour de France.
Cap-Blanc-Nez, dagens sjette og sidste udfordring.
900-meters opkørsel på 7,5 %. Og de er fra start.
Der er en splittelse.
Jumbo-Visma er angrebsivrige.
Kom nu.
Så besigtiger vi skaden oppefra, ikke?
Tiesj Benoot arbejder sig flot opad.
Wout van Aert er lige bagved. Jonas Vingegaard er der også,
og der er udbrud bagved.
Her er Tadej Pogačar.
Pogačar sætter vist farten ned.
Pogačar er ikke med. Kom nu.
Det er en god mulighed for Vingegaard at vinde tid over Pogačar.
Det bliver et rod bag ham.
Pogačar, forsvarende Tour-mester, er ikke med.
Vingegaard prøver desperat at sidde på smækken.
Wout van Aert accelererer!
Wout van Aert sætter Adam Yates og Jonas Vingegaard fra hjul.
I øjeblikket giver van Aert ikke op og fortsætter fremad.
Wout, du kører solo. Wout kører solo.
En mand alene i spidsen, 16, Wout van Aert.
Meget adrenalin pumper i kroppen.
Alt, man har arbejdet for, falder på plads.
Så det er bare...
...etapens sidste kilometer, hvor spændingen er høj, og man kører til for at vinde.
...Wout van Aert.
Et par længder bag ham, 28.
Efter tre andenpladser går Wout van Aert mod en etapesejr.
Jumbo-Visma-rytteren vinder med den gule førertrøje på.
Groenewegen på afstand.
Alle ens bedste ryttere skal cykle omkring holdkaptajnen eller -kaptajnerne.
Alle skal køre med samme ambition.
Hvis Wout van Aert er længere fremme for at vinde etapen selv,
beskytter han ikke kaptajnerne, der går efter den samlede sejr.
Van Aert er 18 sekunder foran med en kilometer tilbage.
18 sekunder med en kilometer tilbage for van Aert, alene i spidsen.
Alle sejre er noget særligt.
Men Tour de France er verdens største cykelløb.
Og på grund af stress og spændinger og medierne
føler man også lettelse, når man vinder,
og det gør følelserne meget mere intense.
Ja!
At vinde en etape med den gule trøje på ... Wauw.
Ja, præcis. Det er...
Den trøje giver dig vinger.
HOLDKAPTAJN
Overraskede jeg dig?
Ja, en smule.
Godt, du også kørte fra dine kaptajner.
Det var heldigt.
Wout van Aert er i stand til at vinde syv, otte etaper i Touren på egen hånd.
Nu er van Aert her ikke
for at vinde klassementet.
HERENTALS - BELGIEN
Jeg ønsker altid at være den bedste til det, jeg laver.
Siden jeg begyndte at cykle, ville jeg vinde løbene.
Lige nu er jeg måske en af de bedste cykelryttere i Belgien.
Men der er stadig meget, jeg vil opnå.
Alle har trænet godt. Alle er godt forberedt nu om stunder.
Men at takle smerten er måske et af de største talenter,
man skal have som professionel cykelrytter.
Heldigvis kan jeg lide at slå mig.
At vinde et cykelløb er en eksplosion af lykke.
Ren glæde.
Det er altid forbundet med cykling,
når jeg har en ren lykkefølelse.
Jeg er afhængig af den.
Jeg skal ikke bruge den i dag.
Hvorfor vil du vinde etaper i stedet for GC?
Jeg tror, naturen vælger for mig.
Jeg er en af de tunge fyre,
så det vil altid være svært at vinde klassementet,
især i et løb som Tour de France eller andre lange etapeløb.
Man skal have så let en kropsvægt som muligt.
Og nogle fyre har bare den fordel.
Og det tiltrækker mig mere at få
spændingen ved en etapesejr.
Hvordan parrer man sine ambitioner med holdets?
Det er altid svært, og mange hold viser,
at det er svært at have samme ambition, men...
For mig er det bare
et spørgsmål om at gå på kompromis.
Han er i stand til at opnå utrolige ting, men han er også en vigtig del i planen
om at få Vingegaard eller Roglič til at vinde GC.
Jeg tror, at det må være meget svært for ham.
Det var da en skam ikke at vinde et par sekunder over Tadej.
Jeg var ked af det.
Jeg ville gerne have siddet på hjul af Wout.
Han var bare så stærk.
Hvis han havde ventet på toppen,
bare to sekunder, kunne det måske have gjort forskellen.
Vi har mange forskellige mål hos Jumbo-Visma.
Men det største er at vinde den gule førertrøje.
Så hvis vi en dag har brug for,
at Wout ofrer sin chance for en etapesejr,
håber jeg, at Wout ved, at det er sådan, det er.
Hvis man har en rytter som Wout van Aert, der er dominerende,
er der risiko for, at de bliver ved med det,
og de glemmer den egentlige grund til, at de er der, altså klassementet.
I øjeblikket bliver det svært for dem at styre.
Du kørte væk uden besvær.
Jonas var skuffet. Han sagde: "Jeg troede ikke nok på det.
Jeg var for langt væk." Og han var ked af det bagefter.
Ja.
Hvis du havde ventet, ville han have indhentet dig.
De skal blive hos dig og så af sted, ikke?
Velkommen til femte etape og Nordfrankrigs legendariske brosten.
Feltet starter i Lille.
Et 157 kilometer langt løb.
BROSTENSSEKTORER
Tour de France kan tabes i dag. GC-kandidater skal gøre deres yderste
for at undgå nordens djævelske fælder.
Brostenene i dag er meget værre end den første dag i Danmark.
Der vil være meget besvær, før vi når brostenene. Uden tvivl.
Brostensetapen til Tour de France i år er en fældeetape.
De kaster os for løverne.
Tilskueren foran sit tv siger:
"Super. Brosten! Der er nok nogen, der styrter. Sikket show. Det er fedt."
Men når man er på den anden side, siger man: "Åh, pis!"
Tag initiativ.
Dagens største opgave: Overhal Pogačar.
Udvid afstanden i GC for Jonas og Primož.
To-kaptajns-strategien giver en fordel, for man har to muligheder,
to ryttere, man kan angribe med.
Men ulempen er også, at man skal beskytte dem begge,
især på brostenene, så de ikke mister tid.
Det bliver en hektisk dag. Vi skal være foran.
Wout bliver altid hos den anden GC-rytter.
Jeg kørte fra jer opad i går.
Ja, det er det, jeg mener. Giv den ikke hele armen,
men hold lidt igen.
Ja, ja.
Man kan miste alt på brostenene.
Jeg tror, at den etape afslører holdets mentalitet
og deres evne til at hjælpe holdkaptajnen til målstregen.
Man vinder ikke på brostenene, men man kan tabe.
Har du vinger i dag til brostenene?
Forhåbentlig. Det ville være rart. Men jeg nød virkelig etapesejren i går og...
Det giver mig selvtillid nok til at prøve igen i dag.
En, to, tre. Goddag, Radio Tour tester.
Held og lykke i dag. Hvad er angrebsplanen?
Det får du at se.
- Fint nok. - Tak.
Seks, fem, fire,
tre, to, en.
Og de er fra start!
Der er to målsætninger i dag.
En er etapesejren, og så skal vi tænke på Touren samlet set.
Vi har tre ugers løb, og de ryttere, der vil vinde Touren,
Pogačar, Roglič og Vingegaard,
skal forsøge at begrænse tabene i dag.
Favoritten ... Hvem vinder etapen i dag?
Efter præstationen i går er van Aert helt bestemt en favorit i dag.
Han viste hastighed og styrke i fladt terræn,
og han er god til brostenene.
Når man nærmer sig brostenene, snævres vejen fra ti til to meter ind.
For mange er det rent lotteri.
Frontgruppen og hovedfeltet nærmer sig
dagens første brostenssektor, den i Fressain.
Velkommen til helvede! Brostenene er her.
I dag bliver støv et problem.
Det reducerer sigtbarheden betragteligt.
Tadej Pogačar i en ideel position tager ingen risici.
På fjerde- og femteplads er de andre favoritter, Roglič et Vingegaard.
På brostenene kommer der et hjørne til højre.
Pogačar er godt placeret. Det er Roglič og Vingegaard også.
Alle favoritterne til GC er i de første 20 positioner.
Lotto Soudal til Janse van Rensburg, et baghjulsproblem.
UAE til George Bennett.
George Bennett, UAE, har et problem på venstre side af vejen.
Der er rækkerne af biler,
de ryttere, der er punkterede, de, der er blevet skivet.
Det er et elimineringsløb, og man kan blive elimineret meget hurtigt.
Feltet tager de første brosten i en imponerende fart.
Alle favoritterne cykler sammen.
Der er hovedfeltet.
Tadej Pogacar er i spidsen, og Jumbo-Visma-holdet har kontrollen.
Jeg var nervøs, for det er den etape, hvor man kan tabe Tour de France.
Kom nu. Vi har fem ryttere. Vi er det eneste hold med fem.
Vingegaard har haft et uheld.
Og så havde jeg et problem, og jeg gik i panik.
Roglič har et mekanisk uheld. Nej, det er ikke Roglič.
Vingegaard har et mekanisk problem og skal skifte cykel.
Den cykel er nok for stor.
Vi havde talt om, hvad vi gjorde i tilfælde af punkteringer og styrt.
Men jeg vidste ikke, hvad vi gør, når vi taber kæden.
Jeg valgte at tage cyklen fra Nathan.
Og han er lidt højere end mig.
- Jeg har brug for en cykel! - Ja, vi kommer.
Jonas Vingegaard har skiftet cykel på et dårligt tidspunkt.
Den er for stor til ham.
Og van Aert kører bare fra ham.
Jonas har en andens cykel nu.
Jeg er på Jonas' cykel! Hvad fanden?
Hvem har brug for en cykel?
Han skal af sted. Han skal videre.
Hvad laver Vingegaard?
- En anden cykel. - Cykelskift.
Han skal videre. De prøver Kruijswijks.
Tag en cykel fra os. Tag den til Jonas! Tag dem ud!
Der er Jumbo-Visma-bilen.
Endnu et cykelskift. Jumbo-Visma er i kaos.
De bytter cykler til højre og venstre.
En bliver hos Primož.
Det er Nathan.
Der er stadig en cykel på den anden side!
- Hvad? - En cykel!
Sikke et øjeblik for Jumbo-Visma.
Laporte er først i sektoren. De kører med Jakobsen-gruppen.
Han er et minut bag Pogačar-gruppen.
Vingegaard er på dybt vand, og Pogačar beslutter at køre den hjem.
Endelig, Pogačar, indser du på brostensetapen, at du kan udnytte det.
Han vil gribe enhver mulighed for at give sine modstandere et dødeligt stød.
Den tidligere vinder af Tour de France tager styringen.
Christophe, koncentrer dig om Primož.
I andre, kom tilbage med Jonas.
Jonas Vingegaard, andenpladsen i sidste års Tour-klassement,
er lige nu i en helvedes jagt.
Et vendepunkt for danskeren, der kan miste alle sine GC-ambitioner.
Der er især et pres, vi selv laver.
Selvfølgelig vil vi vinde.
Vi vil opnå vores mål.
Selvfølgelig er der også chance for, at man får et fladt dæk
og får et problem på brostenene og skal skifte cykel.
Det er muligt at miste tid, men vi er et af de største hold.
Vi har nogle af de bedste ryttere.
Selvfølgelig er der pres på, og vi vil da vinde.
Men det er bare en del af jobbet.
- I de næste tre sektorer... - Styrt.
Caleb Ewan. Caleb Ewan og Roglič!
- Roglič er styrtet! - Roglič!
Primož styrtede.
En katastrofal situation for Jumbo-Visma.
For satan da!
Christophe, du må vente...
Det var ubegribeligt. Inden for fem kilometer sker det,
og to-kaptajns-strategien gik i vasken på det tidspunkt.
Hele Touren gik den forkerte vej nu.
Dig, cyklen!
Og vi kan pakke og tage hjem.
Det er tanken i det øjeblik, og det var ikke så rart.
For fanden da!
I starten var der to holdkaptajner hos Jumbo.
Jonas Vingegaard og Primož Roglič, 50/50.
Begivenhederne i løbet kan føre til en situation,
hvor vi måske skal prioritere Jonas Vingegaard eller Primož Roglič.
Det er nu Primož Roglič, der falder bag feltet.
Vil de ofre alt og vente?
Og hvor er Wout van Aert?
Steve, kommer du også og hjælper?
Jonas...
- Det er også til dem. - Ja.
- Og en high carb til dig? - Ja.
- Kom så. - Femten sekunder.
Vi skal hjælpe holdkaptajnerne i den her etape.
Men Primož havde et grimt styrt, og hans skulder gik af led.
Man kunne straks se,
at han var slemt tilredt, og vi var tæt på målet.
Det var svært at træffe en beslutning.
Det var hektisk i holdradioen, men jeg vidste, Pogačar var foran.
Ja, der er måske en chance for at vinde etapen for en rytter. Wout.
Men på den anden side er der også stor risiko for at miste meget tid
for vores GC-ryttere, Vingegaard og Roglič.
Wout van Aert, den gule trøje, der kommer her,
venter på sine holdkammerater, inklusive Jonas Vingegaard.
De ofrer tydeligvis den belgiske rytters gule trøje.
Det er et afgørende øjeblik.
Det viser, at Vingegaard er blevet vigtigere end Roglič i hierarkiet.
Team Jumbo-Visma kører i højt tempo.
De har 45 sekunder at indhente.
Vi har stadig 40 kilometer
til at rette op på tingene.
Jeg havde ondt af Primož.
Men ja, man skal også kæmpe.
Wout van Aert, der spiser. Det er tid til at genvinde energi.
Vanmarcke er tilbage ved siden af Jonas Vingegaard.
Raketten fra Jumbo-Visma, der igangsættes. Så er det de sidste 30 kilometer.
Wout og hans holdkammerater omgiver Jonas
og skaber en slipstrøm, så han skal bruge færre kræfter.
Når man sidder på hjul reduceres energien, man bruger, med 40 %.
Nogle gange er jeg uenig i Grischas eller holdets beslutning.
Det er normalt, men jeg var nødt til at hjælpe dem.
Jeg havde intet valg, for i sidste ende er jeg ingenting uden holdet.
Primož Roglič er bagest i løbet og har kun to holdryttere til hjælp.
Det er en stor beslutning fra Jumbo-Visma.
Det er en del af vores job. Jeg tvivler ikke på det selv.
Sådan var det.
Man har ingen indflydelse på det, og man har kun indflydelse på fremtiden.
Det er en mareridtsdag for Jumbo-Visma.
Brostenene er ikke grusomme. De er bare rædsomme.
De knuser en.
De ødelægger en.
Når man tror, man er svagere end rivalen,
kommer man til skade og mister tid.
Kort efter er man helt væk.
Pres fra Tadej Pogačar.
Kun 14 kilometer til målstregen.
Et minut mellem Pogačar og Vingegaards gule trøje-hold.
Hullet udvider sig.
Der er undtagelsestilstand hos Jumbo-Visma. Jonas Vingegaard skal reddes.
Og Pogačar, der farer af sted.
Åh, et styrt!
Der er mange hjørner nu. I har primært medvind. Vi kæmper til det sidste.
Vi er cykelryttere. Det er aldrig forbi før målet.
Man skal altid hænge i og cykle til, og det gjorde vi.
Sidste års vinder, Tadej Pogačar, har styr på situationen.
En frygtelig dag for Jumbo-Visma.
En dag, der kan forhindre håbet om en plads i klassementet.
Spørger du en holdkaptajn på hvilket som helst hold,
om de kan tage én med til Touren, og de må vælge.
Vil alle nok sige: "Det skal være Wout van Aert."
Wout van Aert lægger alt i kampen for at bringe Jonas Vingegaard tættere på.
Kan han få holdkaptajnen tilbage i en god position?
41 sekunder at indhente.
Wout tog over og kørte meget hurtigt.
Utrolig hurtigt.
Van Aert bringer alle tilbage.
Hullet mellem Vingegaard og Pogačar lukkes.
Jeg er fuldt fokuseret på at minimere skaden for Jonas til GC.
Jeg tænker ikke længere på den gule trøje eller etapesejren.
Jeg tæller bare kilometerne ned.
Det var den sidste brostenssektor.
Tre kilometer til mål.
Kom så! Kom nu, gutter!
Til målstregen. Kom nu!
Hvert sekund tæller!
Tadej Pogačar krydser målstregen.
Den her gruppe er kun 13 sekunder bag Pogačar.
Van Aert, kanonkuglen, redder dagen. Han undveg det værste for sit hold.
Pis! Sikken dårlig dag.
Ja, jeg var virkelig...
Jeg havde håb for i dag, men det var...
Det var ikke muligt.
Vingegaard kunne have tabt alt, men tabte kun 21 sekunder til Pogačar.
Og van Aert formåede at beholde sin gule trøje.
Wout reddede min røv.
Det viser, hvor god en holdkammerat, han er.
Det er svært for Roglič siden styrtet.
Han mister omkring et minut og 30 sekunder.
Din skulder gik af led.
Skulle du sætte den på plads igen selv?
Ja, netop.
Efter det skulle du jagte og indhente.
Hvor svært var resten af løbet så for dig?
Meget svært.
Nej, det var ikke vores plan at have så mange styrt og problemer i dag,
men vi er der stadig. Vi står stadig. Vi kæmper stadig.
Lidelse er kernen i cykling.
En holdkaptajn bliver ikke udvalgt. Man bliver det ved at såre andre.
Kom så, Thibaut! Af sted!
Jeg er heldig at have Thibaut Pinot.
- Thibaut! - Frankrig forventer en sejr.
Det her billede forestiller vores holdkaptajn.
Vores mål med Ben er at få ham på podiet.
Der er mere pres på, når man er et fransk hold.
Ryttere kæmper og sakker bagud.
Det er en lortedag.
Åh, styrt!
Massestyrt i feltet!
Se her. Jeg kan ikke løfte benet.
Han har ingen kræfter i højre ben.
Jeg vil have krigere, gladiatorer.
Pinot tror stadig, det er muligt.
Han går efter det, Thibaut.
Pinot, et billede på smerte.
Vi vinder fandeme etapen!
Tekster af: Laura Klindt Nielsen